Scho bald het sich seinti und sanderi ebefalls i de Réception iigfunde.  Bereits det sind, ohni die Persone vorgängig zkenne, hie und da die erschte Sprüchli gfalle. Wie viel Lüüt send ächt mitdebiii? Isch mer dure Chopf gschosse. D Teilnähmer send de bald nach em Bezug vo de uuu schöne Behusige vor Siite Erika und Housi, Reiseverastalter, mitemene Apélöli begrüesst worde. Churzi allgemeini Informatione bezüglich Tourenabfahrte, Mittagässe, Obigässe und Bsunderheite händ mi ufene abwächsligsriichi Wuche dra häregfüehrt.